Așezământul fost fondat în 1382 de către călugării paulini, care au venit din Ungaria la invitația lui Władysław, Duce de Opole. Mănăstirea a fost și este un loc de pelerinaj de multe sute de ani, posedând icoana cea mai importantă a Fecioarei Maria, din această parte a Europei. Icoana, reprezentând-o pe Maica Domnului cu Pruncul Hristos, este cunoscută sub numele de Madona Neagră de la Częstochowa sau "Fecioara de la Częstochowa", și este larg venerată și creditată cu multe minuni. Printre acestea, îi este atribuita salvarea în mod miraculos a mănăstirii în timpul asediului de la Jasna Góra, care a avut loc la data potopului, invazia suedeză din secolul al XVII-lea. Deși acest asediu a fost de o importanță militară redusă, evenimentul a stimulat rezistența poloneză. Polonezii nu au putut schimba imediat cursul războiului, dar după o alianță cu Hanatul Crimeii i-au respins pe suedezi. La scurt timp după aceea, în catedrala din Liov, la 1 aprilie 1656, Ioan Cazimir, regele Poloniei, pronunță în mod solemn jurământul lui de a consacra țara protecției Fecioarei Maria, pe care a proclamat-o patroana ei și regină peste toate domeniile din regatul său.